عمري18 بدأت بأنني كنت أريد أن اكون مسلمة عن إقتناع وليس لاني ولدت في بيئة مسلمة فأردت أن أعرف بما يختلف ديني عن الأديان الأخرى إلى أن وصل بي الأمر إلى أن أصبح متشككة في الدين وبعدها كرهت هذا الدين مع العلم انني مازلت أصلي وأدعو ان يهديني الله لكن لا إجابة!لماذا ؟رأيت نفسي أميل للمسيحية وأحبها؟
والمطلوب؟ عندك اسئلة وعاوزة جوابها؟ اهلا وسهلًا، ابعتي كل سؤال عندك منفصل، وأجاوبهم إن شاء الله، أو ابعتي على الفيس بوك. السؤال دا فرصة لتوضيح حاجة مهمة ليكي وللمتابعين: 99.9% من اللي بيقولوا زيك كدا بيكونوا جهلة جدا، ميعرفوش (الألف من كوز الدرة) ، زيك بالظبط، إنتي جاهلة مدرستيش لا الإسلام ولا المسيحية، خليكي صريحة مع نفسك، دي أولى خطوات العلاج. واحدة زيك كدا كلمتني من فترة، بتقولي بحثت من اكتر من سنة، وطلعت أجهل من الحمار اللي مربوط على أول الشارع، لا عارفة المسيحية ولا عارفة الإسلام، ولا عارفة أسس المنطق السليم، وتسخر من النبي! وهي متعرفوش! بقولها "قرأتي كتب إيه في العلوم الإسلامية؟"  -تقولي:"قرأت فتاوى العالم فلان في الزواج!" والله حصل! قرأتي كتب إيه في المسيحية؟  -"مقرأتش كتب، انا بقعد أفكر بس." شايفة مستوى السفه وصل لفين؟ انتي بتقولي بحثتي، وأنا أجزم إنك لم تقرأي كتابا واحدا لا في العلوم الإسلامية ولا في العلوم المسيحية، أحسن أحوالك خالص إنك اتفرجتي على كام فيديو عاليوتيوب فيهم الشبهات دي، أو واحدة مسيحية (جاهلة زيك بردو) ضحكت عليكي وكرهتك في دينك، وانتوا الاتنين لا تعرفوا الإسلام ولا المسيحية. وزي أي جاهل، بيسمع الكلمة وتدخل دماغه ويقتنع بيها. وبعدين إيه البجاحة دي؟ "كرهت هذا الدين وما زلت أصلي" . بصي يا بنتي، قدامك طريقين: طريق الكسل ومتقريش، وتخليكي زي مانتي= ومبروك عليكي النار خالدة فيها أبدا. لكرهك الدين وشكك فيه. طريق إنك تتعلمي صح، وتعرفي دينك صح، وتسألي أهل التخصص في المواضيع دي= وساعتها هتدي نفسك بالجزمة إنك كنتي هتفرطي في دينك.